Առաջարկեցին նկարահանվել ոստիկանության մասին 16 մասից բաղկացած ֆիլաշարում: Սովորաբար, սերիալներից փորձում եմ հրաժարվել, հեռու մնալ, բայց ռեժիսոր Էդգար Բաղդասարյանն ասաց, որ նոր որակի մեջ հեռուստատեսային ձևաչափ է լինելու. յուրաքանչյուր օր ներկայացվելու է երկու սերիա, որը կազմելու է մեկ ամբողջական պատմություն: Առաջարկը հետաքրքրեց, համաձայնեցի: Հետաքրքիր դերասանական թիմ հավաքվեց ու սկսվեցին նկարահանումները: Ես մարմնավորում եմ մի հերոսի, ով լավ գիտի իր աշխատանքը, հասկանում է դրա կարևորությունը և փորձում է, երբեմն նույնիսկ անձնականը մոռանալով՝ տրվել գործին և անել դա պրոֆեսիոնալ կերպով: